KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2022. november 23-i ülésére)


TÁRGY: 	GOMBÁRNÉ KISS ANIKÓ CSILLA LAKÁSBÉRLETI JOGVISZONYÁNAK MEGHOSSZABBÍTÁSA


Kiskőrös Város Önkormányzata Képviselő-testületének a 26/2021. számú határozata alapján bérbe adta az Önkormányzat tulajdonában lévő, Kiskőrös belterület 2587/11/A/7 helyrajzi számon nyilvántartott, természetben 6200 Kiskőrös, Martini utca 1. II. emelet 7. ajtószám alatti 42 m2 alapterületű, 1 szoba, 1 konyha, 1 fürdőszoba, 1 WC, 1 éléskamra, 1 közlekedő,  l tároló helyiségekből álló komfortos lakást Gombárné Kiss Anikó Csilla részére 2021. március 16. napjától 2022. március 15. napjáig terjedő 1 éves időtartamra.

A kérelmező lakásbérleti szerződése a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) bekezdése értelmében a 2022. március 3. napján érkezett írásbeli nyilatkozata szerint 2022. december 31. napjáig meghosszabbodott.

Gombárné Kiss Anikó Csilla ez év novemberében kérelmet nyújtott be lakásbérleti jogviszonya hosszabbítása tárgyában, tekintettel, arra, hogy anyagi körülményei nem teszik lehetővé saját tulajdonú lakás vásárlását.

Gombárné Kiss Anikó Csilla a Kiskőrösi Petőfi Sándor Evangélikus Óvoda, Általános Iskola, Gimnázium és Technikum tagintézményének, a Kiskőrösi Evangélikus Középiskola Petőfi Sándor Általános Iskola földrajz szakos tanára és napközis nevelője.  
Az intézmény igazgatója és a tagintézmény vezetője támogatja kérelmét.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - a Képviselő-testület a lakásbérleti jogviszonyt – különösen indokolt esetben–legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette.
Gombárné Kiss Anikó Csilla lakásbérleti jogviszonyának időtartama alatt a szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.
A fentiekre tekintettel javaslom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi  2587/11/A/7 helyrajzi számon nyilvántartott, természetben 6200 Kiskőrös, Martini utca 1. II. emelet 7. ajtószám alatti 42 m2 alapterületű, 1 szoba, 1 konyha, 1 fürdőszoba, 1 WC, 1 éléskamra, 1 közlekedő,  l tároló helyiségekből álló komfortos lakást Gombárné Kiss Anikó Csilla részére 2023. január 01. napjától 2024. december 31. napjáig terjedő 2 éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium tagintézményénél, a  Kiskőrösi Evangélikus Középiskola Petőfi Sándor Általános Iskolánál fennálló munkaviszonya időtartamára.


Kiskőrös, 2022. november 15.
	

	Domonyi László s.k.,
	polgármester
HATÁROZAT-TERVEZET


A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2587/11/A/7 helyrajzi számon nyilvántartott, természetben 6200 Kiskőrös, Martini utca 1. II. emelet 7. ajtószám alatti 42 m2 alapterületű, 1 szoba, 1 konyha, 1 fürdőszoba, 1 WC, 1 éléskamra, 1 közlekedő,  l tároló helyiségekből álló komfortos lakást bérbe adja Gombárné Kiss Anikó Csilla részére 2023. január 01. napjától 2024. december 31. napjáig terjedő 2 éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium tagintézményénél a Kiskőrösi Evangélikus Középiskola Petőfi Sándor Általános Iskolánál fennálló munkaviszonya időtartamára.
1. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését.
1. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.


Felelős:	polgármester
Határidő:	azonnal


